62023CJ0214_INF
Presuda Suda (deseto vijeće) od 8. svibnja 2025. – Komisija/Danska (Direktiva o autorskom pravu na jedinstvenom digitalnom tržištu)
(predmet C-214/23)
„Povreda obveze države članice – Članak 258. UFEU-a – Direktiva (EU) 2019/790 – Jedinstveno digitalno tržište – Autorsko pravo i srodna prava – Djelomično prenošenje – Članak 260. stavak 3. UFEU-a – Novčane kazne – Zahtjev za nalaganje plaćanja paušalnog iznosa i novčane kazne – Djelomično povlačenje”
1.
Tužba zbog povrede obveze – Povreda obveza koje proizlaze iz direktive – Obveza priopćavanja mjera za prenošenje – Doseg
(čl. 260. st. 3. UFEU-a)
(t. 54.)
2.
Tužba zbog povrede obveze – Presuda Suda kojom se utvrđuje povreda obveze – Povreda obveze priopćavanja mjera za prenošenje direktive – Novčane sankcije – Paušalni iznos – Svrha
(čl. 260. st. 3. UFEU-a; Direktiva Europskog parlamenta i Vijeća 2019/790)
(t. 60.-62.)
3.
Tužba zbog povrede obveze – Presuda Suda kojom se utvrđuje povreda obveze – Povreda obveze priopćavanja mjera za prenošenje direktive – Novčane sankcije – Paušalni iznos – Određivanje iznosa – Kriteriji
(čl. 260. st. 3. UFEU-a; Direktiva Europskog parlamenta i Vijeća 2019/790)
(t. 72.-76.)
Izreka
1.
Time što do isteka roka utvrđenog u obrazloženom mišljenju Europske komisije od 19. svibnja 2022. nije donijela zakone, propise i administrativne odredbe potrebne za usklađivanje s Direktivom (EU) 2019/790 Europskog parlamenta i Vijeća od 17. travnja 2019. o autorskom pravu i srodnim pravima na jedinstvenom digitalnom tržištu i izmjeni direktiva 96/9/EZ i 2001/29/EZ, te posljedično time što te odredbe nije dostavila Komisiji, Kraljevina Danska nije ispunila svoje obveze iz članka 29. te direktive.
2.
Kraljevini Danskoj se nalaže plaćanje paušalnog iznosa Europskoj komisiji u iznosu od 1600000 eura.
3.
Kraljevini Danskoj se nalaže snošenje, uz vlastite troškove, troškova Europske komisije.